|Termín:||26.04.2019 - 28.04.2019|
|Téma:||RôZNE +++|
|Miesto konania:||Bratislava (SR - Bratislavský kraj)


Ubytovanie · Počasie · Cestovné poriadky
|Web:||www.ixpo.sk|
IXPO - najväčší technologický festival na Slovensku 2019 Bratislava
IXPO SPÁJAME ĽUDÍ S TECHNOLÓGIAMI
V dňoch 26.-28. apríl 2019 na ploche 6400 m², Tyršovo nábrežie, Bratislava
Navštívte IXPO - najväčší technologický festival na Slovensku! Je určený pre široký okruh ľudí, ktorí sa zaujímajú nielen o technológie, ale aj o to, čo nám prinesú do života. Na jednom mieste nájdete expozície viac ako 60 vystavovateľov futuristických technológií a gamingových vychytávok, inšpiratívne príbehy viac ako 100 spíkrov, novinky z herného sveta, digitálne umenie, prvý medzinárodný turnaj vo Fortnite a ešte oveľa viac. Či už ste odborník, nadšenec, rodina alebo teenager, na IXPO zažije každý z vás úžasný a nezabudnuteľný víkend!
ČO JE IXPO
Technologický kongres alebo zážitkový festival?
IXPO je novodobé EXPO. Písmeno "I" reprezentuje inováciu, inteligenciu, inšpiráciu a najmä interakciu. Je to najväčší technologický festival na Slovensku. Spája v sebe bohaté témy a úžasné zážitky pre všetkých, ktorých zaujíma budúcnosť.
PRE KOHO JE IXPO
Pre IT odborníkov alebo mladých výskumníkov?
IXPO je pre všetkých moderných ľudí, a tým myslíme aj vás. Najlepšie, ak sa na naše podujatie vyberiete s celou rodinou, zabavíte sa, naučíte niečo nové a spolu nazriete do budúcnosti. Svoje si tu nájdu všetci, od mladých nadšencov, cez odborníkov z brandže až po zvedavých seniorov. A na svoje si prídu samozrejme aj deti!
ČO PRINÁŠA IXPO
Temné témy alebo cool riešenia?
Bude otec lietať za prácou na Mars? Nahradí mamu v kuchyni robot? Budú sa deti lepšie učiť vďaka virtuálnej realite? Urobte si s rodinou čas, navštívte IXPO a dozviete sa, kam sa bude naša budúcnosť ďalej uberať. Na IXPO si nájde program každý z vás. Na jednom mieste nájdete výstavu futuristických technológií, inšpiratívne prednášky, novinky z herného sveta, digitálne umenie, medzinárodný turnaj vo videohrách a oveľa viac.
Vstupenky: ticketportal.sk
Vstupenka typu 1 DEŇ je platná na ľubovoľný jeden deň podujatia IXPO.
Vstupenka typu Dieťa 6-15 r. je platná len pri preukázaní sa platným preukazom pri vstupe na podujatie.
Vstupenka pre deti do 6 rokov bude dostupná na mieste konania za 1,- € v sprievode dospelej osoby.
Vstupenka typu ZŤP-S je platná pre držiteľov preukazov ZŤP-S a v prípade sprievodu aj pre sprievod držiteľa preukazu ZŤP-S.